paragraph_text: The System Has Failed deseti je studijski album američkog thrash metal sastava Megadeth, objavljen 14. rujna 2004. godine. Njegov je drugi i posljednji studijski album koji je objavila diskografska kuća Sanctuary Records. The System Has Failed bio je prvi objavljeni album grupe nakon što se Mustaineova ruka oporavila od ozljede iz 2002. godine zbog koje nije mogao svirati gitaru. Također je i prvi od tri Megadethova uratka na kojima se nije pojavio izvorni basist i suosnivač, David Ellefson. Na albumu se pojavljuju studijski glazbenici, među kojima je i bivši Megadethov gitarist Chris Poland. Međutim, Poland je svirao solističke dionice i dijelove za glavnu gitaru samo kako bi ispunio svoj dio ugovora te se nije pridružio skupini. Do danas je jedini Megadethov album na kojem je jedini potvrđeni član sastava bio Mustaine.